Ved [[Sommer-OL 2008|OL 2008]] i [[Beijing]] var hun en af de tolv deltagere, der kom over 1,93 m i kvalifikationsrunden. Disse tolv kom derpå i finalen, hvor kroaten [[Blanka Vlašić]] var favoritten med 34 sejre i træk. Vlašić begyndte også finalen stærkt og rev første gang ned på højden 2,05, hvor Hellebaut allerede havde revet ned tre gange. De øvrige deltagere var på det tidspunkt ude af konkurrencen. Imidlertid klarede Hellebaut 2,05 i første forsøg, hendes bedste resultat i karrieren, og selv om hendes forsøg på 2,07 ikke lykkedes, havde Vlašić heller ikke held til at komme over denne højde, og dermed vandt Hellebaut Belgiens første OL-guld i atletik siden [[Gaston Roelants]] i [[Sommer-OL 1964|1964]]. Vlašić vandt sølv, mens amerikaneren [[Chaunté Howard]] vandt bronze med 1,99 m.<ref>{{kilde | url = http://www.olympedia.org/results/257670 | titel = High Jump, Women | udgiver = olympedia.org | hentet = {{dato|28-6-2021}} }}</ref>
Levende_personer